San Chosė provincija

San Chosė provincija () – viena iš 7 Kosta Rikos provincijų, išsidėsčiusi šalies vidurio vakarinėje dalyje. Administracinis centras – San Chosė.

Geografija 

Provincija ribojasi su Heredijos ir Alachuelos provincijomis šiaurėje, su Kartago ir Limono – rytuose, su Puntarenaso – pietuose ir vakaruose. Per provinciją driekiasi Centrinė Kordiljera, supama Centrinio ir El Cheneralio slėnių. Pereso Seledono kantone iškilusi aukščiausia šalies vieta – Čiripo (3820 m).

Administracinis suskirstymas 

San Chosė provincija padalinta į 20 kantonų (skliaustuose – administracinis centras, jei jo pavadinimas nesutampa su kantono):

 San Chosė
 Eskasu
 Desamparadosas
 Puriskalis (Santjago de Puriskalis)
 Tarasu (Tarasu San Markosas)
 Aseri
 Mora (Siudad Kolonas)
 Goikočėja (Gvadalupė)
 Santa Ana
 Alachuelita
 Vaskes de Koronadas (San Isidras)
 Akosta (San Ignasijo de Akosta)
 Tibasas (San Chuan de Tibasas)
 Moravija (San Visentė)
 Montes de Oka, (San Pedras)
 Turubaresas (San Pablas)
 Dota (Santa Marija)
 Kuridabatas
 Peresas Seledonas (San Isidro de El Cheneralis)
 Leonas Kortesas (San Pablas)

Kosta Rikos provincijos